** FŐNIX v Á N D O R K u p A**

egyéni Bowling verseny

**Versenykiírás**

A rendezvénysorozatban bárki indulhat, amatőrök, a városi bajnokságban vagy egyéb versenysorozatban indulók is.

|  |  |
| --- | --- |
| **Rendezés** | |
| Verseny szervezője | Cívis Egyesület |
| Verseny elnevezése | FŐNIX VÁNDORKUPA |
| Helyszín | Station Bowling  Debrecen, Petőfi tér 10. |
| Pályák | 8 sáv, zsinóros bábuállítóval |
| Időpont | **Első verseny 2015. szeptember 14. (hétfő) 18.30 óra.**  **Továbbiakban minden hónap egyik kijelölt hétfőjén (általában második hétfő) 18:30 órakor lesz lebonyolítva a verseny.**  **Ha 24 versenyzőnél több nevez, akkor második selejtező squadot rendezünk, a megelőző szombaton 9:30 órától, de ehhez minimum 9 fő nevezése szükséges.** |
| Kapcsolattartó | Tolnai Tibor |
| Versenybírók | Tolnai Tibor, Ábrók Andrea |

|  |  |
| --- | --- |
| **Nevezés / Jelentkezés** | |
| Jelentkezés | online: [www.bowlingtournament.eu](http://www.bowlingtournament.eu) Telefonon: Tolnai Tibor (+36 20) 510 9374  E-mailen: [civisegyesulet@gmail.com](mailto:civisegyesulet@gmail.com) |
| Jelentkezés határideje | két nappal a verseny napját megelőzően  *(ezután csak akkor fogadunk el jelentkezést, ha a squadban van szabad hely)* |
| Nevezés díja | 1400,- Ft/fő |

|  |  |
| --- | --- |
| **Díjazás** | |
| 1. helyezett | vándorkupa + érem |
| 1. helyezett | érem |
| 1. helyezett | érem |

Bemelegítés minden forduló előtt 3-3 frame. Az első squad előtt pályakarbantartás, olajozás.

**A verseny lebonyolítása**

A selejtezőben minden játékos 4 sorozatot teljesít. Egy pályán 16 fő nevezőig két játékos gurít egyszerre és sorozatonként minden pár egy pályát jobbra halad. 17-24 nevező esetén 3 játékos dob egy pályán. 24 fő felett 2 squadban kerül lebonyolításra a verseny. A verseny annyi pályán kerül megrendezésre, ahány pár fel tud állni a pályára. Ez adott esetben azzal járhat, hogy lesz olyan pálya, amelyen kétszer kell majd gurítani. A pályabeosztást sorsolással döntjük el.

A selejtezők sorrendjét a játékosok által elért összfa határozza meg. Azonos összfa esetén az elért legmagasabb sorozat összevetése dönt. Ha az is ugyanannyi, akkor a második legmagasabb sorozatoké. A férfi és a női versenyzők külön lesznek értékelve a dobott összfa alapján. Újraindulás nincs!

**Férfi versenyzők:**

16 fő indulás esetén 4 fő

17 fő felett 8 fő jut tovább

**Női versenyzők:** a selejtezőben **két** legjobb eredményt elérő játékos jut a döntőbe. Amennyiben a női indulók létszáma meghaladja a 10 főt, a döntőbe 4-en kerülnek be.

**A döntők lebonyolítása**

A **férfiak középdöntőt** játszanak a következő módon:

A selejtező 1. helyezettje a 8.-al,

2. helyezettje a 7.-el,

3. helyezettje a 6.-al,

4. helyezettje az 5.-el párban gurít egy-egy pályán 1 sorozatot.

A 4 győztes elődöntőt vív a következő módon:

Az 1-8 továbbjutója a 3-6 továbbjutójával gurít egy pályán 1 sorozatot.

A 2-7 továbbjutója a 4-5 továbbjutójával gurít egy pályán 1 sorozatot.

Az elődöntők vesztesei közül az lesz a harmadik helyezett, aki több fát dobott az elődöntőn.

A döntőben az elődöntők győztesei 2 sorozatot gurítanak, 1 játékos egy pályán, az első sorozat után pályacsere.

A végeredményt a két sorozat összege adja meg. Döntetlen esetén rádobás, 10 bábura, aki többet leborít egy dobással, az nyer.

A **nőknél a két döntőbe** jutott versenyző 2 sorozatot gurít, az összfa dönti el az első hely sorsát.

4 továbbjutó esetén elődöntőt vívnak, ahol a selejtező

1. helyezettje a 4.-el,
2. helyezettje a 3.-al párban gurít egy sorozatot egy pályán.

A továbbjutók 2 sorozatot gurítanak váltott pályán, mint a fiúknál.

A végeredményt a két sorozat összege határozza meg. Döntetlennél rádobás 10 bábura, aki többet ledönt az nyer.

Ha nincs elődöntő a kevés induló miatt, akkor a harmadik hely a selejtezőben 3. legtöbb fát elérő játékosé lesz.

Az első helyezésért járó Vándorkupát a győztesek a következő versenyig otthon a vitrinben őrizhetik, fényesíthetik, selfiezhetnek vele, közzé tehetik a facebookon…stb. ☺

A következő verseny időpontjáig azt vissza kell juttatni a verseny helyszínére (Station Bowling).

**Ha ugyanaz a versenyző 6 alkalommal megnyeri a versenyt, a kupát végleg hazaviheti!**

**Versenyszabályzat, nevezés, viselkedési szabályok**

**Versenyszabályok:**

* ledobott fának az számít amit a „gép megad”. Ez vonatkozik arra az esetre is, amikor olyan bábut ad meg, ami állva maradt, vagy nyilvánvalóan a zsinór elrántja.
* ha a játékos úgy észleli, hogy nem jól állította fel a bábukat a gép, újraállítást kérhet.
* ha viszont úgy végzi el a gurítást, hogy ezzel a lehetőséggel nem élt, utólagos reklamációnak nincs helye.
* bábuállító meghibásodása, elakadása esetén jelezni kell a versenybíró felé.
* véglegesen meghibásodott pálya esetén a versenyrend megváltozhat, de igyekszünk az esélyegyenlőség elvét figyelembe véve intézni a dolgot.
* a verseny folyamán felmerülő vitás esetekben a versenybíróság dönt.

**Nevezés:**

* ***kérem betartani a nevezési határidőt! A helyszínen, vagy késve beküldött nevezéseket csak akkor tudjuk elfogadni, ha van szabad hely a selejtezőben, és a pálya üzemeltetője tud plusz pályát biztosítani.***
* ***Amennyiben a nevezését leadta, de előre nem látható okok miatt nem tud eljönni ezt legalább két nappal a verseny előtt jelezze. Ha ezt nem teszi, a nevezési díjat a pályafoglalásából adódó költségek miatt ki kell fizetnie.***

**Viselkedési szabályok:**

* jobbkéz szabály van, tehát mindig a jobb oldali játékosnak van elsőbbsége.
* ettől el lehet térni, pl. ha a bal oldalon már fel vannak állítva a bábuk, jobb oldalon még dolgozik a gép, akkor fel lehet állni a pályára.
* senki se menjen fel a pályára addig, amíg fel nincs állítva a saját bábuja
* ha valamelyik oldalán már valaki fenn áll a nekifutón, ne zavarja meg mozgással, még a golyóadagolóhoz se nyúljon addig, amíg a társa el nem végzi a dobást.
* **A verseny idején csak a helyszínen vásárolt étel –ital fogyasztható!**
* a boxokban csak az adott pályán versenyző játékosok tartózkodhatnak.

Kérünk minden versenyzőt hogy a **squad kezdete előtt fél órával jelenjen meg** a helyszínen, hogy a nevezés rendezése után időben el tudjon kezdődni a verseny. A késő versenyzőket nem várjuk meg.

Mindenkit szeretettel várunk a Vándorkupára!

Tolnai Tibor Ábrók Andrea